На основу члана 27., 29. и 36. Закона о јавној својини („Службени гласник РС“,бр.72/2011, 88/2013,105/2014 и 108/2016) члана 46. Закона о локалној самоуправи („Службени гласник РС“, број 129/20007 и 83/2014) члана 3. и 22. став 3. Одлуке о Општинском већу општине Гаџин Хан („Службени лист Града Ниша“, број 83/2008, 79/2017) и члана 3. Одлуке о условима прибављања и отуђења непокретности у јавној својини, отуђења покретних ствари у јавној својини давања у закуп у јавној својини и поступцима јавног надметања прикупљања писмених понуда и непосредне погодбе („Службени лист Града Ниша“, број 78/2012), и Закључка Општинског већа број 06-464-346/17-III од 14.јула 2017.године.

Општинско веће општине Гаџин Хан, на седници одржаној 14.фебруара 2018. године донело је

О Д Л У К У

о прибављању непокретности земљишта у корист јавне својине, путем непосредне погодбе ради реализације Главног пројекта изградње отворених спортских терена у Гаџином Хану

Члан 1.

 Предмет ове Одлуке је приватно земљиште које се налази на:

- катастарској парцели број 3866 мзв. „Село“, воћњак треће класе, површине 123 м2 , земљиште у грађевинском подручју , и кп.бр. 3868 мзв „Село “ воћњак треће класе површине 222 м2 , земљиште у грађевинском подручју, КО Гаџин Хан , приватна својина Ивана Савића из Гаџиног Хана са боравиштем у Нишу ул. Димитрије Леке број 24, ЈМБГ 0403961730020 са обимом удела 1/1.

- катастарској парцели број 3864 мзв. „Село“, воћњак треће класе, површине 145 м2 , земљиште у грађевинском подручју, КО Гаџин Хан , приватна својина Драгана Костића из Београда, ул. Сердара Јанка Вукотића број 26/2, ЈМБГ 1107954710583 са обимом удела 1/1.

- катастарској парцели број 3863 мзв. „Село“, воћњак треће класе, површине 989 м2 , земљиште у грађевинском подручју, КО Гаџин Хан , приватна својина Драгане Стевановић из Гаџиног Хана , ЈМБГ 0906992735014 са обимом удела 1/1.

- катастарској парцели број 3869 мзв. „Село“, воћњак треће класе, површине 203 м2 , земљиште у грађевинском подручју, КО Гаџин Хан , приватна својина Нинослава Митића из Гаџиног Хана , ЈМБГ 0902970732113 са обимом удела 1/1.

Члан 2.

Прибавити путем непосредне погодбе непокретност из члана 1. ове Одлуке по тржишним условима у корист јавне својине ради реализације Главног пројекта изградње отворених спортских терена у Гаџином Хану и ради реализације Плана генералне регулације насеља Гаџин Хан , број 06-147/2012-II од 7. септембра 2012 године („Службени лист Града Ниша“, број 69/2012).

Члан 3.

Предметна непокретност прибавиће се у јавну својину општине Гаџин Хан неосредном погодбом под тржишним условима из разлога што наведене катастарске парцеле по својим карактеристикама једино одговарају потребама пројекта изградње отворених спортских терена у Гаџином Хану а на основу Плана генералне регулације насеља Гаџин Хан , број 06-147/2012-II од 7. септембра 2012. године („Службени лист Града Ниша“, број 69/2012).

Члан 4.

Формира се Комисија ради спровађења ове одлуке у саставу :

-Горан Стоиљковић , председник комисије

-Александар Ранђеловић, члан

-Звонко Милошевић , члан

 Комисија је у обавези да по окончаном поступку непосредне погодбе записник са одговарајућим предлогом достави Општинском већу општине Гаџин Хан .

Члан 5.

Овлашћује се председник општине Гаџин Хан , Саша Ђорђевић , да у име и за рачун општине Гаџин Хан са:

- Иваном Савићем из Гаџиног Хана са боравиштем у Нишу,

- Драганом Костићем из Београда,

- Драганом Стевановић из Гаџиног Хана и

- Нинославом Митићем из Гаџиног Хана

 Закључи уговоре о купопродаји предметних непокретности и исте пред надлежним Јавним бележником потпише и овери.

III број 06-464-67/2018

У Гаџином Хану , 14. фебруар 2018.године.

ОПШТИНСКО ВЕЋЕ ОПШТИНЕ ГАЏИН ХАН

 ПРЕДСЕДНИК

Саша Ђорђевић